《使辽作十四首 其八》
宋代·刘跂

鼓角霜初晓，箫笳日欲曛。莫为天外意，只作梦中闻。

问道无人迹，嘶风有马群。山高飞鸟急，决眦入层云。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。